CELEX: 52020PC0431
Language: ro
Date: 2020-08-25
Title: Propunere de REGULAMENT AL CONSILIULUI de modificare a Regulamentului (UE) 2019/2236 din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră

COMISIA EUROPEANĂ
            Bruxelles, 25.8.2020
            COM(2020) 431 final
            2020/0203(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2019/2236 din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră 
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Este necesară modificarea Regulamentului (UE) 2019/2236 al Consiliului de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră
                  1
               , pentru a se ține seama de modificările aduse nivelului de referință al Spaniei în ceea ce privește efortul de pescuit. 
            
            
               •Coerența cu dispozițiile existente în domeniul de politică vizat
            
            
               Măsurile propuse sunt concepute în conformitate cu obiectivele și cu normele politicii comune în domeniul pescuitului și sunt compatibile cu politica de dezvoltare durabilă a Uniunii. 
            
            
               •Coerența cu alte politici ale Uniunii
            
            
               Măsurile propuse sunt compatibile cu alte politici ale Uniunii, în particular cu politicile din domeniul mediului. 
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene. 
            
            
               Obligațiile Uniunii în ceea ce privește exploatarea durabilă a resurselor acvatice vii decurg din obligațiile prevăzute la articolul 2 din Regulamentul (UE) nr. 1380/2013 al Parlamentului European și al Consiliului
                  2
               . 
            
            
               •Subsidiaritate (în cazul competențelor neexclusive) 
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (d) din tratat. În consecință, principiul subsidiarității nu se aplică. 
            
            
               •Proporționalitate
            
            
               Propunerea respectă principiul proporționalității din următorul motiv: PCP este o politică comună. În conformitate cu articolul 43 alineatul (3) din tratat, Consiliului îi revine obligația de a adopta măsurile de stabilire și de repartizare a posibilităților de pescuit. 
            
            
               •Alegerea instrumentului
            
            
               Instrumentul propus: regulament. 
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
         
         
            
               •Evaluări ex post/verificări ale adecvării legislației existente
            
            
               Nu se aplică 
            
            
               •Consultări cu părțile interesate
            
            
               Nu se aplică.
            
            
               •Obținerea și utilizarea expertizei
            
            
               Nu se aplică.
            
            
               •Evaluarea impactului
            
            
               Domeniul de aplicare al regulamentului privind posibilitățile de pescuit este circumscris de articolul 43 alineatul (3) din tratat. 
            
            
               •Adecvarea reglementărilor și simplificarea
            
            
               Nu se aplică. 
            
            
               •Drepturi fundamentale
            
            
               Nu se aplică. 
            
            
               4.IMPLICAȚII BUGETARE
            
            
               Măsurile propuse nu vor avea implicații bugetare. 
            
            
               5.ALTE ELEMENTE
            
            
               •Planuri de punere în aplicare și modalități de monitorizare, evaluare și raportare
            
            
               Nu se aplică. 
            
            
               •Documente explicative (în cazul directivelor)
            
            
               Nu se aplică. 
            
            
               •Explicarea detaliată a dispozițiilor specifice ale propunerii
            
         
         
            
               Propunerea urmărește să modifice Regulamentul (UE) 2019/2236 al Consiliului, după cum se precizează în continuare.
            
            
               Planul multianual de gestionare pentru vestul Mării Mediterane
                  3
                vizează pescuitul cu traule de fund efectuat de Spania, Franța și Italia și a intrat în vigoare la 27 iunie 2019. Acest plan stabilește, în particular, un regim de gestionare a efortului cu reduceri progresive ale efortului, calculate pe baza unui nivel de referință determinat de statele membre în conformitate cu criteriile stabilite în plan. Reducerea efortului prevăzută de plan pentru 2020 – primul an de punere în aplicare – a fost stabilită prin Regulamentul (UE) 2019/2236 al Consiliului. 
            
            
               În ceea ce privește calculul reducerii efortului, Spania a informat Comisia la finele lunii mai 2020 despre o eroare în datele sale privind efortul de pescuit, care avea repercusiuni asupra nivelului de referință utilizat pentru reducerea efortului de pescuit, nu în ceea ce privește volumul nivelului de referință, ci modul în care acesta era distribuit între grupurile de efort de pescuit din Spania. În timpul procesului de estimare a acestui nivel de referință, Spania a identificat o anomalie în calculul tehnic cu ajutorul căruia se face distincția între zilele de pescuit costier și zilele de pescuit în ape profunde (și anume, pentru crevetele din specia Aristeus antennatus, una dintre principalele specii-țintă din planul multianual de gestionare), în cazul ieșirilor pe mare cu o durată mai mare de o zi. Această modificare a calculului nu afectează numărul total de zile de pescuit al Spaniei în ceea ce privește efortul și nu vizează decât o mică parte din totalul ieșirilor pe mare și al navelor. Cu toate acestea, ea are un impact semnificativ asupra repartizării zilelor de pescuit între cele două tipuri de activități de pescuit, pentru Spania și pentru navele spaniole. 
            
            
               Această modificare nu are nicio implicație pentru celelalte state membre care pun în aplicare planul multianual de gestionare.
            
            
               Prin urmare, pentru a se evita orice discrepanță între rapoartele transmise de Spania în legătură cu efortul său de pescuit și volumul efortului de pescuit adoptat pentru 2020 prin sus-menționatul regulament al Consiliului, Regulamentul privind posibilitățile de pescuit pentru 2020 trebuie modificat în mod corespunzător, pentru a se corecta datele. 
            
            
               2020/0203 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2019/2236 din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră 
               
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2019/2236 al Consiliului
                  4
                stabilește, pentru 2020, posibilitățile de pescuit pentru stocuri de pește și grupuri de stocuri de pește, aplicabile în Marea Mediterană și în Marea Neagră
            
            
               (2)Planul multianual pentru activitățile de pescuit care exploatează stocuri demersale în vestul Mării Mediterane a fost instituit prin Regulamentul (UE) 2019/1022 al Parlamentului European și al Consiliului
                  5
               . În temeiul articolului 4 alineatul (1) din regulamentul menționat, posibilitățile de pescuit pentru stocurile enumerate la articolul 1 din regulamentul respectiv trebuie să fie stabilite astfel încât să se atingă mortalitatea prin pescuit la un nivel corespunzător producției maxime durabile (MSY) în mod progresiv, printr-o creștere incrementală, dacă este posibil până în 2020, și cel târziu până la 1 ianuarie 2025. Posibilitățile de pescuit trebuie să fie exprimate ca efort de pescuit maxim admisibil și trebuie să fie stabilite în conformitate cu regimul de gestionare a efortului de pescuit prevăzut la articolul 7 din regulamentul respectiv. Fiecare stat membru a avut obligația de a calcula nivelul de referință pentru fiecare grup de efort de pescuit sau subzonă geografică ca medie a efortului de pescuit, exprimat în număr de zile de pescuit între 1 ianuarie 2015 și 31 decembrie 2017, și de a lua în considerare numai navele care au desfășurat activități în perioada respectivă. Prin urmare, pentru 2020, efortul de pescuit maxim admisibil trebuie să fie redus cu 10 % față de nivelul de referință calculat în conformitate cu articolul 7 alineatul (4) din regulamentul respectiv. Statele membre și-au comunicat datele privind efortul de pescuit de referință per segment de flotă și în zile de pescuit.
            
            
               (3)În timpul procesului de estimare a nivelului de referință în vederea reducerii efortului, Spania a identificat o anomalie în calculul tehnic cu ajutorul căruia se face distincția între zilele de pescuit costier și zilele de pescuit în ape profunde [și anume, pentru crevetele din specia Aristeus antennatus, una dintre principalele specii-țintă din Regulamentul (UE) 2019/1022], în cazul ieșirilor pe mare cu o durată mai mare de o zi. 
            
            
               (4)În consecință, este necesar să se modifice calculul nivelului de referință al Spaniei în ceea ce privește efortul de pescuit maxim admisibil în zile de pescuit. Această modificare a calculului nu afectează numărul total de zile de pescuit al Spaniei și nu are nicio implicație pentru celelalte state membre care pun în aplicare planul multianual de gestionare. Cu toate acestea, modificarea este necesară pentru a se evita orice discrepanță între rapoartele transmise de Spania în legătură cu efortul său de pescuit și volumul efortului de pescuit prevăzut în Regulamentul (UE) 2019/2236.
            
            
               (5)Prin urmare, Regulamentul (UE) 2019/2236 trebuie să fie modificat în consecință.
            
            
               (6)Pentru a se evita întreruperea activităților de pescuit și pentru a li se asigura pescarilor din Uniune mijloace suficiente de subzistență, prezentul regulament trebuie să se aplice de la 1 ianuarie 2020. Din motive de urgență, prezentul regulament trebuie să intre în vigoare imediat după publicarea sa, 
                  
            
            
               ADOPTĂ PREZENTUL REGULAMENT:
            
         
         
            
               Articolul 1 
                  Modificarea Regulamentului (UE) 2019/2236 
            
            
               În anexa I la Regulamentul (UE) nr. 2019/2236 al Consiliului, în secțiunea referitoare la „Efortul de pescuit maxim admisibil în zile de pescuit”, tabelul (a) se înlocuiește cu următorul text:
            
            
               „Marea Alboran, Insulele Baleare, nordul Spaniei și Golful Lion (subzonele geografice 1-2-5-6-7)
            
            
                     
                        Grup de stocuri
                     
                  
                  
                     
                        Lungimea maximă a navelor
                     
                  
                  
                     
                        Spania
                     
                  
                  
                     
                        Franța
                     
                  
                  
                     
                        Italia
                     
                  
                  
                     
                        Codul grupului de efort de pescuit
                     
                  
               
                     
                        Barbun în subzonele geografice 1, 5, 6 și 7; merluciu în subzonele geografice 1-5-6-7; crevete din specia Parapenaeus longirostris în subzonele geografice 1, 5 și 6; langustină în subzonele geografice 5 și 6.
                     
                  
                  
                     
                        < 12 m
                     
                  
                  
                     
                        2 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR1
                     
                  
               
                     
                  
                  
                     
                        ≥ 12 m și < 18 m
                     
                  
                  
                     
                        24 284
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF1/MED1_TR2
                     
                  
               
                     
                  
                  
                     
                        ≥ 18 m și < 24 m
                     
                  
                  
                     
                        45 563
                     
                  
                  
                     
                        5 144
                     
                  
                  
                     
                        0
                     
                  
                  
                     
                        EFF1/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        16 047
                     
                  
                  
                     
                        6 258
                     
                  
                  
                     
                        0
                     
                  
                  
                     
                        EFF1/MED1_TR4
                     
                  
               
                     
                        Crevete din specia Aristeus antennatus în subzonele geografice 1, 5, 6 și 7.
                     
                  
                  
                     
                        < 12 m
                     
                  
                  
                     
                        0
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR1
                     
                  
               
                     
                  
                  
                     
                        ≥ 12 m și < 18 m
                     
                  
                  
                     
                        1 139
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR2
                     
                  
               
                     
                  
                  
                     
                        ≥ 18 m și < 24 m
                     
                  
                  
                     
                        11 535
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR3
                     
                  
               
                     
                  
                  
                     
                        ≥ 24 m
                     
                  
                  
                     
                        9 260
                     
                  
                  
                     
                        0
                     
                  
                  
                     
                        0
                     
                  
                  
                     
                        EFF2/MED1_TR4
                     
                  
               
               ”
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 ianuarie 2020.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2019/2236 al Consiliului din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră. Vă rugăm să consultați pagina 
                  https://eur-lex.europa.eu/legal-content/RO/TXT/PDF/?uri=CELEX:32019R2236&from=en
                   
               
               
                  
                     (2)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (3)
                  
                        Regulamentul (UE) 2019/1022 al Parlamentului European și al Consiliului din 20 iunie 2019 privind instituirea unui plan multianual pentru activitățile de pescuit care exploatează stocuri demersale în vestul Mării Mediterane și de modificare a Regulamentului (UE) nr. 508/2014, a se vedea 
                  https://eur-lex.europa.eu/eli/reg/2019/1022/oj?locale=ro
                  .
               
               
                  
                     (4)
                  
                        REGULAMENTUL (UE) 2019/2236 AL CONSILIULUI din 16 decembrie 2019 de stabilire, pentru 2020, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră (JO L 336, 30.12.2019, p. 14).
               
               
                  
                     (5)
                  
                        Regulamentul (UE) 2019/1022 al Parlamentului European și al Consiliului din 20 iunie 2019 privind instituirea unui plan multianual pentru activitățile de pescuit care exploatează stocuri demersale în vestul Mării Mediterane și de modificare a Regulamentului (UE) nr. 508/2014 (JO L 172, 26.6.2019, p. 1).